السلام عليكم، هل ينفع مساعدة الزوجة في الاعمال المنزلية بنية اتباع السنة؟
هو ده في نفسه مش السنة، هو ده مصداق إحسان العشرة بالمعروف المأمور به في الكتاب والسنة، ومصداق من مصاديق قوله خيركم خيركم لأهله وأنا خيركم لأهلي. إيه الفرق يعني؟ الفرق إنك ممكن تبقى خير لأهلك في شيء أهم من ده، ولو مساعدتش في الأمور المنزلية المحضة. وممكن تبقى إنسان ظالم مجحف لأهلك وبتغسل لها صحنين وساعتها لن تكون مصيبا للسنة ولا شيء. فالمقصود مش إني أقولك متعملش، أو إن مساعدة الزوجة ليست من الإحسان والفضل والعشرة بالمعروف، ، بس بحاول أصحح طريقة التفكير، وإنك تنظر للأمر النظر العام السليم مش فكرة التقليد لفعل معين وتسميه سنة، دون التأمل في مغزاه وروحه.